איימי שומר

איימי בת' שומר (באנגלית: Amy Beth Schumer; נולדה ב-1 ביוני 1981) היא שחקנית, קומיקאית, סטנדאפיסטית, תסריטאית ומפיקת טלוויזיה אמריקאית יהודייה. זוכת פרס אמי על הסדרה שלה "איימי שומר" ("Inside Amy Schumer").

ביוגרפיה
שומר נולדה וגדלה בעיר ניו יורק שבמדינת ניו יורק, ארצות הברית. אביה, גורדון שומר, הוא בעלים של חברת ריהוט, וכן ממשפחה יהודית ממוצא אשכנזי. אמה, סנדרה (לבית ג'ונס), מגיעה מרקע נוצרי-פרוטסטנטי, אם כי היא התגיירה. שומר היא דודנית של הסנאטור האמריקני מטעם המפלגה הדמוקרטית, צ'אק שומר. בתחילת נעוריה הוריה התגרשו. לאחר מכן עברה לנסאו שבאי לונג איילנד שם גם הלכה ל-Hebrew school ששכן בבית הכנסת הרפורמי שבעיירת רוקוויל סנטר  שבו הייתה חברה אמה בוועד. בשנת 1999 סיימה את לימודיה בתיכון סאות' סייד, ובשנת 2003 סיימה תואר בתיאטרון מאוניברסיטת טוזון שבמרילנד. לאחר מכן שבה לניו יורק ולמדה שנתיים בבית ספר לאמנויות הבמה William Esper Studio, ובמקביל עבדה כמלצרית וכברמנית.

קריירה
הופיעה בקומדיה השחורה של אוף-ברודוויי, "Keeping Abrest" שם שיחקה אישה צעירה המאובחנת בסרטן השד. ביוני 2004 החלה להופיע כסטנדאפיסטית. בשנת 2009, התארחה בפרק בסדרה "רוק 30".

באפריל 2011 יצא אלבום הסטנד-אפ הראשון שלה, "Cutting", ובאותה שנה היא השתתפה בספיישל הטלווזיוני "על הגריל" ("The Roast of") של צ'ארלי שין בערוץ קומדי סנטרל האמריקני, והתארחה בפרק בסדרה הקומית של לארי דייוויד "תרגיע". ב-2012 היא הופיעה ב"גריל" של רוזאן בר, בספיישל שלה בערוץ קומדי סנטרל, בסרט "בדיקת מחיר" לצד פארקר פוזי, ובסרט הדרמה הקומי "דרושה חברה לסוף העולם" בכיכובם של סטיב קארל וקירה נייטלי.

באפריל 2013 עלתה ברשת Comedy Central האמריקאית, הסדרה "איימי שומר" ("Inside Amy Schumer") בה שיחקה בתפקיד המרכזי. הסדרה זכתה בפרס אמי ובפרס פיבודי.

היא התארחה בשני פרקים בסדרת הדרמה הקומית של לינה דנהאם "בנות".

בשנת 2015 הנחתה את טקס פרסי הקולנוע של MTV. מאוחר יותר באותה שנה יצא לאקרנים הסרט "אסון מהלך" (בו כיכבה שומר בתפקידה הקולנועי הראשי הראשון) לצד ביל היידר וכן כתבה את התסריט. את הסרט ביים ג'אד אפאטו.

בשנת 2016 ראה אור ספר פרי עטה של שומר "נערה עם קעקוע גב תחתון" ("The Girl with the Lower Back Tattoo").

בשנת 2017 שיחקה בתפקיד ראשי בסרט הקומי "באמאשל'ך", לצידה של גולדי הון שגילמה את אמה של דמותה של שומר. באותה שנה שיחקה בסרט הדרמה "כשגיבורים חוזרים". באותה שנה ביצעה את הופעת הבכורה שלה במחזה של ברודוויי "Meteor Shower" שכתב סטיב מרטין. שומר הייתה מועמדת לפרס טוני לשחקנית הטובה ביותר במחזה לשנת 2018, אך לא-זכתה.

בשנת 2018 כיכבה בסרט הקומדיה "מרגישה פצצה", אותו גם הפיקה.

בשנת 2020 עלתה תוכנית בישול שנקראת "Amy Schumer Learns to Cook" ברשת Food Network האמריקאית, שצולמה כולה בביתם המשותף של שומר ובעלה השף.

בשנת 2022 השתתפה בתפקיד עצמה בעונה השנייה של הסדרה הקומית "רק רוצחים בבניין".

 אקטיביזם 
באוקטובר 2023, שומר, יחד עם עוד מאות שחקנים, קומיקאים ומנהלי בידור מהוליווד חתמו על מכתב פתוח לנשיא ביידן. הם קראו לשחרור החטופים המוחזקים על ידי ארגון הטרור חמאס בעקבות טבח שבעה באוקטובר. הקמפיין שהושק לצד המכתב נקרא . המכתב מגנה את האלימות של חמאס.

בינואר 2026 יצאה להגנת הקומיקאי הישראלי גיא הוכמן, שהתבקש להתנער ממעשיה של מדינת ישראל ברצועת עזה בכדי שיוכל להופיע בארצות הברית..

 חיים אישיים 
ב-3 בפברואר 2018 נישאה לשף כריס פישר במאליבו שבקליפורניה. היא חשפה באחד ממופעי הסטנד-אפ שלה כי בן-זוגה אובחן עם תסמונת אספרגר. במאי 2019 נולד בנם.

בפברואר 2024 הסבירה שפניה תפוחות כתוצאה מתסמונת קושינג.

 פילמוגרפיה 
 קולנוע וסרטים 
שנהסרטתפקידהערות2012Sleepwalk with Meאיימיללא קרדיטPrice Checkליילהדרושה חברה לסוף העולםלייסי2015אסון מהלךאיימי טאונסנדגם תסריטאית2017באמאשל'ךאמילי מידלטוןכשגיבורים חוזריםאמנדה דוסטר2018מרגישה פצצהרנה בנטגם מפיקה2021The Humansאיימי2023טרולים 3: הקול טובולווטדיבוב2024הקרב על הפופ-טארטמארג'ורי מריוות'ר פוסט 2025סוג של בהיריוןלייני

 טלוויזיה וסדרות 
+שנהסדרהתפקידהערות2009Cupidהת'רפרק: "The Tommy Brown Affair"רוק 30סטייליסטיתפרק: "Mamma Mia"2011תרגיעחברה בקבוצה #2פרק: "Mister Softee"2012Delocatedטרישתפקיד משני; (עונה 3); 8 פרקיםלואידיאנהדיבוב; פרק: "Barney/Never"Amy Schumer: Mostly Sex Stuffעצמהמופע סטנד-אפ2013Women Who Killמופע סטנד-אפ; לצד ניקי גלייזר ורייצ'ל פיינשטיין2014-2013בנותאנג'י2 פרקים2016-2013איימי שומרעצמה / דמויות שונותתפקיד ראשי; (4 עונות); 39 פרקים
גם יוצרת, תסריטאית, במאית ומפיקה בפועל2015בוג'ק הורסמןאירוינג ג'נינגסדיבוב; פרק: "Chickens"Amy Schumer: Live at the Apolloעצמהמופע סטנד-אפ של HBO2016משפחת סימפסוןגברת ברנסדיבוב; פרק: "Monty Burns' Fleeing Circus"איש משפחהמנהיגת צוות במפעלדיבוב; פרק: "The Boys in the Band"ההמבורגרים של בובאישה צעירהדיבוב; פרק: "Flu-ouise"2017איימי שומר: ספיישל עורעצמהמופע סטנד-אפ של נטפליקס2019איימי שומר: לגדול2020-הווהAmy Schumer Learns to Cookמנחהתוכנית בישול; 2 עונות2022 - הווהLife & Bethבת'תפקיד ראשי; 10 פרקים

פרסים ומועמדויות
שנהפרסקטגוריהפרויקטתוצאהמקור2014פרס בחירת מבקרי הטלוויזיההשחקנית הטובה ביותר בסדרה קומיתאיימי שומרפרס אמי לבידור בפריים טייםהכתיבה הטובה ביותר לסדרת וראייטי2015פרס גילדת הכותבים של אמריקהקומדיה/מגוון (כולל אירוח) – סדרהפרס בחירת מבקרי הטלוויזיההשחקנית הטובה ביותר בסדרה קומיתפרסי TCAהישג אישי בקומדיהפרס בחירת הנוערקומיקאי נבחראיימי שומרפרס אמי לבידור בפריים טייםהכתיבה הטובה ביותר לסדרת וראייטיאיימי שומרתוכנית המערכונים הטובה ביותרשחקנית ראשית בסדרת קומדיהבימוי מצטיין לסדרת וראייטי2016פרס גלובוס הזהבהשחקנית הטובה ביותר - סרט קומדיה או מוזיקליאסון מהלךפרס אמי לבידור בפריים טייםשחקנית ראשית בסדרת קומדיהאיימי שומרהכתיבה הטובה ביותר לסדרת וראייטיתוכנית המערכונים הטובה ביותרהכתיבה הטובה ביותר לספיישל וראייטיAmy Schumer: Live at the Apolloספיישל וראייטי יוצא מן הכללשחקנית אורחת מצטיינת בסדרה קומיתסאטרדיי נייט לייב2017פרס גראמיאלבום הקומדיה הטוב ביותרAmy Schumer: Live at the Apolloאלבום הספוקן וורד הטוב ביותרThe Girl with the Lower Back Tattooפרס אמי לבידור בפריים טייםהכתיבה הטובה ביותר לספיישל וראייטיאיימי שומר: לגדול2018פרס טוניהשחקנית הטובה ביותר במחזהMeteor Showerפרס אמי לבידור בפריים טייםתוכנית מציאות בלתי מובנית הטובה ביותרAmy Schumer Learns to Cook2024פרס גלובוס הזהבההופעה הטובה ביותר בסטנדאפ בטלוויזיהאיימי שומר: איש קשר למקרה חירוםפרס בחירת הילדים של ניקלודיאוןנבל אהובטרולים 3: הקול טוב

קישורים חיצוניים












הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:שחקניות קולנוע וטלוויזיה יהודיות אמריקאיות
קטגוריה:סטנדאפיסטיות יהודיות אמריקאיות
קטגוריה:קומיקאיות יהודיות אמריקאיות
קטגוריה:קומיקאים יהודים אמריקאים
קטגוריה:תסריטאיות טלוויזיה יהודיות אמריקאיות
קטגוריה:מפיקות טלוויזיה יהודיות אמריקאיות
קטגוריה:במאיות טלוויזיה יהודיות אמריקאיות
קטגוריה:פמיניסטיות יהודיות אמריקאיות
קטגוריה:אמריקאים ממוצא אוקראיני-יהודי
קטגוריה:זוכי אמי
קטגוריה:מנחי האוסקר
קטגוריה:יהודים שהופיעו ברשימת טיים 100
קטגוריה:אמריקאים שהופיעו ברשימת טיים 100
קטגוריה:בוגרי אוניברסיטת טואוסון
קטגוריה:אמריקאיות שנולדו ב-1981
קטגוריה:אמריקאים שנולדו ב-1981